open-index/open-wikipedia-markdown huggingface dataset:
הומיאומורפיזם

[220px|ממוזער|הומיאומורפיזם בין [ספל לכעך (טורוס)]]
**הומיאומורפיזם** (נקרא גם **שקילות טופולוגית**) הוא פונקציה חד-חד-ערכית ועל בין שני מרחבים טופולוגיים השומרת על הטופולוגיה. באופן אינטואיטיבי יותר, זוהי פונקציה שרק מעקמת/מותחת/מעוותת את המרחב באופן רציף אך לא יוצרת בו קרעים או חורים.

## פונקציות רציפות במרחב טופולוגי

### הגדרה פורמלית של רציפות בטופולוגיה

יהיו  ( Y , \mathbb{O}_Y )  ו- ( X , \mathbb{O}_X )  מרחבים טופולוגיים.

נאמר שהעתקה f \colon X \to Y היא **[[רציפות (טופולוגיה)|רציפה]]** אם המקור של כל קבוצה פתוחה הוא בעצמו קבוצה פתוחה. בניסוח פורמלי: לכל V_Y \in \mathbb{O}_Y הקבוצה 
: V_X = f^{-1}(V_Y) = \{ x \in X \ | \ f(x) \in V_Y \}
היא קבוצה פתוחה ב-X, כלומר: V_X \in \mathbb{O}_X.

הגדרה זו היא הכללה של מושג הרציפות ממרחבים מטריים.

### משפט
התכונות הבאות לגבי העתקה f \colon X \to Y בין שני מרחבים טופולוגיים הן שקולות:
# f היא פונקציה רציפה.
# התכונה שבהגדרה מתקיימת לכל קבוצה בתת בסיס של הטופולוגיה ב-Y .
# התכונה שבהגדרה נכונה אם מחליפים כל מופע של "קבוצה פתוחה" ב"קבוצה סגורה".
# f רציפה נקודתית בכל x במרחב. כלומר, לכל x, לכל סביבה V של f(x) קיימת סביבה W של x כך ש-f(W) \subseteq V.
# לכל A \subseteq X מתקיים: f\!\left(\overline{A}\right) \subseteq \overline{ f(A) } כאשר \overline{B}=\operatorname{cl}(B) הוא הסגור של קבוצה B.

### תכונות
* הרכבה של פונקציות רציפות היא פונקציה רציפה.

## הומיאומורפיזם

### הגדרה פורמלית

יהיו  ( Y , \mathbb{O}_Y )  ו- ( X , \mathbb{O}_X )  מרחבים טופולוגיים.

נאמר שהעתקה f: X \to Y היא **הומיאומורפיזם** אם:
# ההעתקה f היא חד-חד-ערכית ועל, כלומר קיימת f^{-1}.
# ההעתקה f היא רציפה.
# ההעתקה ההפוכה f^{-1} רציפה גם כן.

נשים לב שגם ההעתקה ההפוכה f^{-1} היא הומיאומורפיזם בין הטופולוגיות.

מרחבים X ו-Y שקיים ביניהם הומיאומורפיזם נקראים הומיאומורפיים (או שקולים טופולוגית).

תכונה טופולוגית הנשמרת תחת הומיאומורפיזם נקראת שמורה טופולוגית. דוגמה לשמורה טופולוגית היא קומפקטיות.

### משפט

כדי להראות ש-f חח"ע ועל היא הומיאומורפיזם מספיק להראות ש:
# ההעתקה f רציפה.
# ההעתקה f פתוחה: לכל V \subseteq X קבוצה פתוחה ב-X, התמונה שלה f(V) \subseteq Y פתוחה ב-Y.
או ש:
# ההעתקה f רציפה.
# ההעתקה f סגורה: לכל F \subseteq X קבוצה סגורה ב-X, התמונה שלה f(F) \subseteq Y סגורה ב-Y.

## משמעות ושימושיים

הומיאומורפיזם בין שני מרחבים טופולוגיים אומר שמבחינה טופולוגית הם זהים, עד כדי מתן שמות שונים לאיברי כל מרחב. ההומיאמורפיות של הפונקציה מספקת גם התאמה חח"ע ועל בין הטופולוגיות של כל מרחב ומערכת הסביבות של כל נקודה. מקובל לכנות תכונה הנשמרת תחת הומיאומורפיזם בשם "תכונה טופולוגית" או "אינווריאנט טופולוגי". דוגמאות לתכונות טופולוגיות בסיסיות הן קשירות, קשירות מסילתית, האוסדורפיות וקומפקטיות.

באופן אינטואיטיבי יותר, זוהי פונקציה שרק מעקמת/מותחת/מעוותת את המרחב באופן רציף אך לא יוצרת בו קרעים או חורים. משמעות זו רלוונטית הרבה יותר כאשר עוסקים בטופולוגיה אלגברית ולא רק בטופולוגיה קבוצתית.

## ראו גם

* איזומטריה
* הומומורפיזם (אלגברה)

## קישורים חיצוניים

* 
* 
* 

קטגוריה:טופולוגיה
קטגוריה:יחסי שקילות
קטגוריה:מורפיזמים
16 (מספר)

**16** (במילים בלשון זכר: **שישה-עשר**; בלשון נקבה: **שש-עשרה**) הוא המספר הטבעי הבא אחרי 15 ולפני 17.
ממוזער|שלט בית מספר 16 ברחוב בירושלים

## במדע

### במתמטיקה ובמדעי המחשב
* בסדרת המספרים הטבעיים, 16 הוא הריבוע הרביעי, והחזקה הרביעית השנייה.
* 16 הוא הערך השלם היחיד שאפשר להציג בו זמנית בצורות m^n = n^m, כאשר m ו-n הם שלמים השונים זה מזה (m=4, n=2 או להפך). טענה זו הוכחה על ידי אוילר.
* את 16 המספרים הטבעיים הראשונים ניתן לסדר בדרכים רבות בריבוע קסם מסדר 4. סכום שורה, טור או אלכסון בריבוע קסם זה הוא תמיד 34. ריבוע קסם כזה מופיע בתחריט של אלברכט דירר מלנכוליה.
* 16 הוא מספר הספרות שיש בבסיס הקסדצימלי, המשמש לצד הבינארי בכל מערכות המחשב. מכיוון ש-\ 16 = 2^4, כל ספרה הקסדצימלית יכולה לייצג ארבע ספרות בינאריות (סיביות), וכל ארבע סיביות מייצגות ספרה הקסדצימלית אחת. גודלו של בית הוא 8 סיביות, שהן שתי ספרות הקסדצימליות.

### בכימיה
* 16 הוא המספר האטומי של גפרית

## ביהדות
* המספר שישה עשר נכתב בגימטריה שלא כמו מספרים אחרים. השילוב של י' (10) יחד עם ו' (6) מהווה את אחד משמותיו של אלוהים, ולכן ברוב המקרים לא כותבים י"ו אלא נקבע לו התחליף - ט"ז (9+7).

## 16 בתחומים אחרים
[ממוזער|250 פיקסלים|[מטוס קרב F-16 פייטינג פלקון.]]
* 16 הוא מספר הכבשים בכבש השישה עשר
* 16 הוא מספר שכיבות הסמיכה המקסימלי שלו אפשר להוריד חיילים גברים בטירונות
*16 הוא הגיל המינימלי בו אדם יכול להוציא רישיון נהיגה בישראל.
* רובה M-16 הוא אחד מרובי הסער הנפוצים בעולם.
* F-16 פייטינג פלקון הוא מטוס קרב רב-משימתי תוצרת ארצות הברית, המשרת בחילות אוויר רבים בעולם, בהם חיל האוויר הישראלי

## קישורים חיצוניים

## הערות שוליים

קטגוריה:מספרים טבעיים
קטגוריה:ערכים שבהם תבנית בריטניקה אינה מתאימה
17 (מספר)

ממוזער|ילדים מרכיבים את המספר 17
**17** (במילים בלשון זכר: **שבעה-עשר**; בלשון נקבה: **שבע-עשרה**) הוא המספר הטבעי הבא אחרי 16 ולפני 18.
ממוזער|שלט בית מספר 17 ברחוב בירושלים

## 17 ב[[מתמטיקה]]
*17 הוא מספר פרמה, והוא המספר הראשוני השביעי. 17 הוא גם מספר ראשוני סיבובי, של המספר הראשוני 71.
*17 הוא סכום ארבעת המספרים הראשוניים הראשונים (17=2+3+5+7) .
*17! = 355,687,428,096,000
*17 הוא מספר חבורות הסימטריה המישוריות (נקראות גם "חבורות הריצוף"). זהו מספר הדרכים השונות מבחינה מתמטית שבהן ניתן לרצף את המישור באופן מחזורי ואינסופי, כלומר מתקיימת סימטריית הזזה בשני כיוונים שונים. כל ריצוף מחזורי של המישור ישתייך בהכרח לאחת מ-17 קבוצות אלו, כאשר ריצופים שונים נבדלים זה מזה בסוגי הסימטריה הנוספים שהם מקיימים, כגון סיבובים, שיקופים ושיקופים עם הזזה. 

## במדע
* 17 הוא המספר האטומי של כלור Cl.
* משימת אפולו 17 הייתה המשימה האחרונה של תוכנית אפולו של נאס"א.

## בספורט

* מספר רב של כדורגלנים לאורך ההיסטוריה לבשו חולצה עם המספר 17 כמו: קווין דה בריינה, אלכסיס סאנצ'ס, דויד טרזגה, נאני, מאריו מנדז'וקיץ', פדרו, רוד ואן ניסטלרוי, אדן הזאר, פייר אמריק אובמיאנג ומארק ואן בומל.

## 17 בתחומים אחרים
* באיטליה, המספר 17 נחשב למספר שמסמל מזל רע. ואילו בנורווגיה, המספר 17 נחשב למספר של מזל טוב.
* "יום החזיר הצהוב" הוא יום חג היתולי של מתמטיקאים שעניינו סביב המספר 17.
*"נועה בת 17", הוא סרט קולנוע ישראלי שיצא משנת 1982. 
*בשנת 2003, יצא סרט המשך, ל"נועה בת 17", שנקרא "לא בת 17".
*המספר 17 הוא כותרת שיר נפוצה מאוד. לכמה מהאמנים המוכרים ביותר יש שיר בשם “17” או “Seventeen” או שכלל את המספר בצורה כלשהי כגון
*Prince   Kings of Leon, The Smashing Pumpkins, Jimmy Eat World, Stevie Nicks, וה-Sex Pistols
*אזרח ישראלי יכול להצביע לבחירות לרשויות המקומיות החל מגיל זה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
18 (מספר)

ממוזער|200px|המספר 18 על ביגוד ספורטיבי
**18** (במילים בלשון זכר: **שמונָה-עשר**; בלשון נקבה: **שמונֶה-עשרה**) הוא המספר הטבעי הבא אחרי 17 ולפני 19.

## 18 ב[[מתמטיקה]]
* מספר לוקאס השישי.
* 18 הוא מספר שופע.
* 18 הוא מספר דודני (מספר הזהה לסכום הספרות של חזקתו השלישית 5+8+3+2).

## במדע
* 18 זהו המספר האטומי של ארגון.

## 18 בתחומים אחרים
ממוזער|200px|תליון עם המילה חי השווה בערכה למספר 18 בגימטריה
* במדינת ישראל: אזרח מעל גיל 18 נחשב לבגיר.
* ביהדות: המספר 18 נחשב לבר-מזל, בזכות כך שבגימטריה הוא שווה בערכו למילה ***חי***. על-אף שהכתיב הרגיל של המספר בגימטריה הוא *י"ח* (כך למשל בכתיבת תאריכים עבריים), הרי ששימושו הנפוץ ביותר עם כוונות חיוביות הן בכתיב והן בלשון הדיבור, יהיו בסדר הזה: **ח"י**. על כן, יהודים נוהגים לתרום בכפולות של ח"י שקלים ולענוד תכשיטים עם האותיות ח"י.
* בנאו-נאציזם: משמש כקוד לאדולף היטלר כשהספרה 1 מייצגת את האות A, בעוד הספרה 8 מייצגת את האות H כראשי תיבות לשמו (ראו גם: 88 - Heil Hitler). בשל כך, מספר זה, ניתן למצוא כמוטיב רווח אך סמוי גם בחוגים נאו-נאציים וגם בתכשיטים אנטישמיים שונים. כגון: בשמות משתמש ברשת האינטרנט ובפרט בין אלה המצויים בחדרי הצ'אטים ובדיוני פורומים, על שרשראות, צמידים, ואף בקעקועים על גופם.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
קטגוריה:18 (מספר)
19 (מספר)

**19** (במילים בלשון זכר: **תשעה-עשר**; בלשון נקבה: **תשע-עשרה**) הוא המספר הטבעי הבא אחרי 18 ולפני 20.

## 19 ב[[מתמטיקה]]
* 19 הוא המספר הראשוני השמיני.
* 19 הוא מספר שמח.
* 19 הוא המספר הראשוני הראשון שאינו סיבובי.
ממוזער|שלט בית מספר 19 ברחוב בירושלים

## במדע

* 19 הוא המספר האטומי של אשלגן.

## 19 בתחומים אחרים
* 19 שנים הן אורכו של מחזור ירחי בלוח העברי
* 19 הוא מספר מקודש לדת הבהאית. בשל כך, בין היתר, לוח השנה הבהאי מחולק ל-19 חודשים, ובכל חודש יש 19 ימים
* יש 19 שליחים של הבהאא אללה
* לוח סטנדרטי של גו הוא בגודל 19×19
* 19 הוא הגיל המינימלי שבו ניתן לרכוש טבק באופן חוקי באלבמה, באלסקה, בניו ג'רזי, ביוטה ובאזורים מסוימים בניו יורק
* 19 הוא הגיל המינימלי שבו ניתן להתחתן בנברסקה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
שפה (טופולוגיה)

שמאל|ממוזער|250px|הנקודה <math>p</math> נמצאת על השפה של הקבוצה <math>V</math> שכן בכל סביבה של <math>p</math> ישנן נקודות השייכות ל-<math>V</math> ונקודות השייכות למשלים של <math>V</math>.

**שפה** של קבוצה היא מושג טופולוגי שניתן לתאר אותו באופן אינטואיטיבי כקבוצה שמפרידה בין הפנים של הקבוצה ובין החוץ שלה. עבור צורות במישור, שפה של קבוצה היא קו המתאר (קונטור) החיצוני שלה. למשל: השפה של עיגול היא המעגל, השפה של כדור היא ספירה. השפה של קטע בישר הממשי היא קבוצת שתי נקודות הקצה שלו.

באופן יותר מדויק, שפה היא קבוצת הנקודות של קבוצה שאפשר להתקרב אליהן כרצוננו הן מתוך הקבוצה והן מתוך המשלים שלה.

## הגדרה פורמלית

תהי A קבוצה במרחב טופולוגי X אזי השפה שלה \partial A  (הסימון ∂ הוא d מסולסלת) מוגדרת להיות:
: \partial A = \mbox{Cl}(A) \setminus \mbox{Int}(A) = \overline{A} \setminus A^{\circ} 

במילים: השפה של קבוצה A היא ההפרש בין הסגור של A והפנים של A.

מהגדרה זו, ומתכונות הסגור והפנים נובע ש-\partial A היא קבוצת הנקודות שבכל סביבה שלהן יש איבר של A ואיבר של A^c. מהגדרה זו ברורה גם כי השפה של קבוצה זהה לשפה של המשלים שלה.

כמו כן  \partial A = (\mbox{Int}(A) \cup \mbox{Ext}(A))^c, כאשר \mbox{Ext}(A) הוא החוץ של A. מכאן גם ברור שהשפה היא תמיד קבוצה סגורה (שהרי הפנים והחוץ של A קבוצות פתוחות, ולכן גם איחודן).

ניתן לראות שגם \partial A = \overline{A} \cap \overline{A^c} (ומכאן גם רואים שהשפה היא תמיד קבוצה סגורה כחיתוך של קבוצות סגורות).

הסימון של קבוצת השפה באמצעות סימון הנגזרת \partial קשור לכך ששפה מקיימת את הווריאציה הבאה של כלל לייבניץ: \partial \left( A \times B \right) = \left( \partial A \times B \right) \cup \left( A \times \partial B \right).

## דוגמאות
בישר הממשי עם הטופולוגיה הרגילה עליו:
*\partial (0,1)=\partial [0,1] = \left\{ 0,1 \right\}
*\partial \mathbb{Z} = \mathbb{Z} כאשר \mathbb{Z} היא קבוצת השלמים
* \partial \mathbb{Q} = \mathbb{R} כאשר \mathbb{Q} היא קבוצת הרציונליים ו-\mathbb{R} היא קבוצת הממשיים.
*\partial(\mathbb{Q} \cap [0,1]) = \mathbb{[0,1]}.
* \partial \mathbb{R} = \empty כאשר \empty היא הקבוצה הריקה.
*\partial\emptyset = \emptyset.

השפה תלויה בטופולוגיה, ולאותה קבוצה יהיו שפות שונות בטופולוגיות שונות. לדוגמה השפה של הקטע A=[0,1] בישר הממשי היא הנקודות \{0,1\}. לעומת זאת בטופולוגיה הטריוויאלית השפה היא כל הישר הממשי.

## ראו גם
* הקבוצה הנגזרת
* סגור (טופולוגיה)

## קישורים חיצוניים

* 

קטגוריה:טופולוגיה
23 (מספר)

**23** (במילים בלשון זכר: **עשרים ושלושה**; בלשון נקבה: **עשרים ושלוש**) הוא המספר הטבעי הבא אחרי 22 והבא לפני 24.
ממוזער|שלט בית 23 ברחוב בירושלים
## במתמטיקה
* 23 הוא מספר ראשוני
* 23 הוא המספר הראשוני האי-זוגי הראשון שאין לו מספר ראשוני תאום.
* 23 הוא מספר שמח.

## מדע
* המספר האטומי של ונדיום.
* לבני אדם יש 23 זוגות כרומוזומים.

## היסטורית עם ישראל
* מספר הדיינים בסנהדרין קטנה.
* כ"ג יורדי הסירה.

## בתחומים אחרים

* 23 הוא המספר אשר הופיע על גופייתו של מייקל ג'ורדן, הנחשב בעיני רבים לשחקן הכדורסל הטוב בכל הזמנים.
* 23 הוא המספר המופיע על מדיו של לוק שואו – קשר שמאלי בקבוצת הכדורגל מנצ׳סטר יונייטד.
*כביש 23, הוא מספר הכביש בישראל, של מנהרות הכרמל.

## קישורים חיצוניים

קטגוריה:מספרים טבעיים
24 (מספר)

**24** (במילים בלשון זכר: **עשרים וארבעה**; בלשון נקבה: **עשרים וארבע**) הוא המספר הטבעי הבא אחרי 23 והבא לפני 25.
ממוזער|שלט בית מספר 24 ברחוב בירושלים
## במתמטיקה
*<math>\ 4!= 4 \cdot 3 \cdot 2 \cdot 1 = 24</math>
*בהינתן מספר אי זוגי, X בחזקת 3 פחות X מתחלק ל-24.
* 24 הוא מספר הרשאד

## בכימיה
* המספר האטומי של כרום.

## ביהדות
* מספר הספרים בתנ"ך.
* מספר המתנות שניתנות לכהן
* מספר המשמרות והמעמדות שהיו בבית המקדש

## בתחומים אחרים
* 24 הוא מספר השעות ביממה.
* 24 הוא שמה של סדרת טלוויזיה אמריקאית מצליחה.

## קישורים חיצוניים

* 

קטגוריה:מספרים טבעיים
22 (מספר)

**22** (במילים בלשון זכר: **עשרים ושניים**; בלשון נקבה: **עשרים ושתיים**) הוא המספר הטבעי הבא אחרי 21 והבא לפני 23.

## במתמטיקה
* 22 הוא מספר סמית' השני בבסיס 10.
*מספר פָּרִיק (שאינו ראשוני), מחלקיו הם 2 ו-11.
* 22 הוא מספר מחומש.

## במדע
* 22 הוא המספר האטומי הייחודי לאטום הטיטניום–יסוד מתכתי ממשפחת מתכות המעבר.

## בתרבות
* 22 הוא מספר האותיות באלפבית העברי.
* מלכוד 22 – מונח אשר מציין אי יכולת אבסורדית להחלץ ממצב כלשהו, על פי ספרו של ג'וזף הלר
* 22 (שיר של לילי אלן), 2009
* 22 (שיר של טיילור סוויפט), 2013
* 22 (שיר של טיני וגרייסי), 2019
* 22 (שיר של שרה מקטרנן), 2019

## קישורים חיצוניים

קטגוריה:מספרים טבעיים
25 (מספר)

**25** (במילים בלשון זכר: **עשרים וַחֲמִשָׁה**; בלשון נקבה: **עשרים וחמש**) הוא המספר הטבעי הבא אחרי 24 והבא לפני 26.

## במתמטיקה
* 25 הוא מספר פרידמן הקטן ביותר בבסיס 10, שכן ניתן להביעו בעזרת פעולת החזקה והספרות שמהם הוא מורכב: 52.
* 25 הוא הריבוע של המספר 5 והוא גם סכום של ריבועי שני מספרים 32 + 42. 25 הוא הריבוע הקטן ביותר שהוא גם סכום של שני ריבועים, לכן הוא משמש רבות להדגמת משפט פיתגורס.

## במדע
ממוזער|268x268 פיקסלים
* המספר האטומי של מנגן.
* טמפרטורה של 25 מעלות צלזיוס נקראת "טמפרטורת החדר" ונחשבת לטמפרטורה בה נוח לבני אדם לשהות. במחקרים בביולוגיה עשויים להשוות בין פעילותו של טפיל במבחנה במחוממת ל-25 מעלות צלזיוס לבין זו שבמבחנה המחוממת ל-37 מעלות. הראשונה מדמה את מצבו של הטפיל מחוץ לגוף האדם והשנייה בתוכו.

## קישורים חיצוניים

## הערות שוליים

קטגוריה:מספרים טבעיים
26 (מספר)

ממוזער|בית מספר 26 ברחוב ביאליק בתל אביב

**26** (במילים בלשון זכר: **עשרים וששה**; בלשון נקבה: **עשרים ושש**) הוא המספר הטבעי הבא אחרי 25 והבא לפני 27.
ממוזער|שלט בית 26 ברחוב בירושלים
## במתמטיקה

המספר 26 הוא המספר הזוגי הראשון שאין מספר ראשוני שנמוך ממנו ב-1 או גבוה ממנו ב-1, המספר 26 גם נמצא בין מספר ריבועי לבין מספר מעוקב: 
\ 26=25+1=27-1. פרמה הוכיח כי זהו המספר היחיד בעל צורה זו, כלומר, \ 27-25=2 הוא המקרה היחיד בו ההפרש בין ריבוע ומעוקב שווה ל-2. הוכחתו של פרמה מבוססת על העובדה שהחוג \ \Z[\sqrt{2}] הוא תחום ראשי. משום כך, מהמשוואה \ x^3=y^2+2 נובע ש-y+\sqrt{2} הוא חזקה שלישית בחוג \ \Z[\sqrt{2}], ומכאן אפשר להסיק שהפתרון היחיד הוא \ x=3. בלשון מודרנית, פרמה הוכיח שהנקודות השלמות היחידות על העקום האליפטי \ E: y^2=x^3-2 הן \ (3,\pm 5), ניגוד מעניין לעובדה שמספר הפתרונות הרציונליים אינסופי (החבורה \ E(\mathbb{Q}) ציקלית מסדר אינסופי).

## ביהדות
26 הוא גימטריה של השם המפורש (י-ה-ו-ה), ולכן בעל משמעות רבה, במיוחד בכתבי החסידות והקבלה. בין היתר מצוין כי המילים 'אחד' ו'אהבה' מהווים בגימטריה 13, ולכן שילוב שלהם / כפילות של אחד מהם יגיע ל-26.

## בתחומים אחרים

* המספר האטומי של ברזל.
* מספר האותיות באלפבית הלטיני ובחלק מהשפות הנגזרות ממנו, כמו אנגלית וצרפתית.
* מספר הממדים הקיימים לפי תורת המיתרים הבוזונית. 
* אורך תורנות של רופא במהלך התמחות (רפואה) במדינת ישראל. 
* הספר ״עשרים ושש״ מאת ד״ר יעל דרזניק (הוצאת ידיעות ספרים, מרץ 2022) – אשר מתאר את קורותיה של מתמחה בכירורגיה במהלך תורנות. 

## קישורים חיצוניים

קטגוריה:מספרים טבעיים
20 (מספר)

**20** (במילים: **עשרים**) הוא המספר הטבעי הבא אחרי 19 ולפני 21.
ממוזער|שלט בית מספר 20 ברחוב בירושלים

## ב[[מתמטיקה]]
* 20 הוא המספר השופע הקטן ביותר שאינו כפולה של 3.
* במהלך ההיסטוריה היו מקומות בהם התפתחה ספירה על בסיס 20, דהיינו בסיס ויגסימלי.

## במדע
* 20 הוא המספר האטומי של סידן.
* ישנן 20 חומצות אמינו המצויות בכל תא חי ומשמשות כאבני הבניין של החלבונים. מלבדן קיימות עוד חומצות אמינו רבות, אך אלה נדירות ביותר וכל אחת מהן מצויה ביצורים חיים בודדים ובמצבים מיוחדים. ישנן גם חומצות אמינו אחרות שאינן נדירות אך אינן משמשות לבניית חלבונים.
* למרבית חולייתני היבשה יש ארבע גפיים שבקצה כל אחת מהן חמש אצבעות; סך הכול 20 אצבעות.
* לילדים בגיל 4 יש עשרים שיני חלב.

## בתחומים אחרים
* בגימטריה מייצגת האות כ את המספר 20.
* בספרות יווניות האות קפא שקולה כנגד המספר 20.
[ממוזער|[נתיבי איילון נקראים באופן רשמי **כביש 20**]]
* במהלך הראשון בלבד, במשחק השחמט, לכל שחקן יש 20 צעדים אפשריים לבחירה.
* זה הסוד שלי או ארבע דקות ועשרים שאלות הוא משחק חברה מילולי פופולרי.
* מכל מצב חוקי של קובייה הונגרית ניתן להגיע בלכל היותר 20 מהלכים למצב הפתור, ויש מצבים הדורשים 20 מהלכים בדיוק.
* כביש 20 הוא שמם הרשמי של נתיבי איילון.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
*
27 (מספר)

**27** (במילים בלשון זכר: **עשרים ושבעה**; בלשון נקבה: **עשרים ושבע**) הוא המספר הטבעי הבא אחרי 26 והבא לפני 28.
ממוזער|שלט בית מספר 27 ברחוב בתל אביב - יפו

## במתמטיקה

27 הוא חזקה שלישית של 3, 33=27.

בבסיס עשרוני, 27 הוא מספר הרשאד – כלומר, הוא מתחלק בסכום ספרותיו.
המספר 27 הוא מספר דקגונאלי.

27 הוא המספר החיובי היחיד השווה לשלוש פעמים סכום ספרותיו.

## בתחומים אחרים

* המספר האטומי של קובלט.
* בעברית יש 27 אותיות כולל האותיות הסופיות (22 אותיות + 5 סופיות).
* מקובל לספור 27 אותיות בשפה הספרדית; 26 של האלפבת הלטיני הרגיל, המוכר מהאנגלית והאות Ñ הנספרת בנפרד מה-N הרגיל. אם כי יש הסופרים גם את סימן ה-L הכפול כאות נפרדת מה-L הרגיל ומזהים 28 אותיות בשיטת הכתיבה של השפה הספרדית.

## קישורים חיצוניים

קטגוריה:מספרים טבעיים
אנטוניו סאקה

**אליאס אנטוניו סאקה גונזלס** (בספרדית: **Elías Antonio Saca González**; נולד ב-9 במרץ 1965) הוא פוליטיקאי מאל סלוודור, נשיא אל סלוודור בשנים 2004–2009.

נבחר לנשיא אל-סלבדור ב-21 במרץ 2004 וב-1 ביוני אותה שנה נכנס לתפקידו והחליף את פרנסיסקו פלורס, שניהם חברים במפלגה השמרנית הברית הלאומית של הרפובליקנים, הידועה יותר כ"ארנה" (ARENA על-פי ראשי התיבות של שמה בספרדית).

סאקה נולד בעיר אוסולוטאן למהגרים פלסטינים שהיגרו לאל סלבדור בתחילת המאה ה-20.

בנוסף לעיסוקיו הפוליטיים הוא היה גם איש עסקים ושדר ספורט ברדיו.

פרשנים אחדים ביקרו במהלך הבחירות את ניסיונו הפוליטי המועט, אך סאקה הביס את המועמד השני, שאפיק הנדל ממפלגת ה-FMLN כשקיבל 58% מקולות הבוחרים בעוד הנדל קיבל רק 36%. שיעור המצביעים עמד על 70%.

סאקה היה המועמד המועדף על ממשל ג'ורג' ווקר בוש האמריקני בזכות תמיכתו בכלכלת שוק חופשי ובשל מדיניותו הפרו-אמריקנית.

סאקה נכשל בניסיונו לזכות בכהונה שנייה, לאחר שבבחירות שנערכו ב-15 במרץ 2009 הפסיד למועמד השמאל מאוריסיו פונס בפער של כ-2.6%.

ב-2018 הורשע במעילה והלבנת הון ונידון ל-10 שנות מאסר, להן התווספו שנתיים בגין הרשעה מאוחרת יותר בשוחד.

## קישורים חיצוניים

* 

קטגוריה:נשיאי אל סלוודור
קטגוריה:אישי ציבור שהורשעו בדין
קטגוריה:ילידי 1965
טאבארה ואסקס

**טאבארה רמון ואסקס רוסאס** (בספרדית: **Tabaré Ramón Vázquez Rosas**; 17 בינואר 1940 – 6 בדצמבר 2020) היה פוליטיקאי אורוגוואי, שכיהן כנשיא אורוגוואי בין השנים 2005–2010 ו-2015–2020. ואסקס היה רופא במקצועו, סוציאליסט וחבר מפלגת השמאל קואליציית החזית הרחבה (בספרדית: Frente Amplio) .

ואסקס נבחר לכהונת הנשיא ב-31 באוקטובר 2004, וכיהן בתפקיד במשך חמש שנים מ-1 במרץ 2005 ועד 1 במרץ 2010. ואסקס היה הנשיא הראשון מן השמאל בתולדות אורוגוואי. הוא נבחר שנית לתפקיד וכיהן שוב כנשיא בשנים 2015–2020.

## ביוגרפיה
ואסקס נולד במונטווידאו בשכונת לה טאחה. למד בבית הספר לרפואה של אוניברסיטת הרפובליקה וסיים ב-1972 כמומחה לאונקולוגיה ורדיולוגיה. הוא הצטרף לפרקטיקה פרטית כאונקולוג ובנה לעצמו מוניטין כאחד הרופאים המובילים במדינה. ואסקס שימש כמנהל המחלקה לרדיולוגיה של אוניברסיטת הרפובליקה, וגם הקים את המרפאה הראשונה בשכונת ילדותו לה טאחה. ב-1976 קיבל מלגה מממשלת צרפת שאפשרה לו השלמת הכשרה במכון גוסטב רוסי בפריז. בשנת 1982 השתתף בסמינר בינלאומי בישראל בנושא חקר הסרטן. משנת 1990 עד 1995 כיהן כראש עיריית מונטווידאו והיה הראשון ממפלגתו שכיהן במשרה זו.

ב-1994 היה מועמד לנשיאות, אך הפסיד וקיבל 30.6%. הוא התמודד שוב ב-1999 והפסיד לחורחה באז'ה איבנייס, כאשר קיבל 48% מקולות הבוחרים בסיבוב השני. הוא התמודד בפעם השלישית ב-2004, קיבל 50.45% אחוז בסיבוב הראשון וניצח.

ממוזער|200px|ימין|טאבארה ואסקס, 2017
ואסקס היה הנשיא הראשון בתולדות אורוגוואי שהגיע מהשמאל הפוליטי, והקואליציה שהנהיג הורכבה מחברים לשעבר בתנועות גרילה, סוציאליסטים, קומוניסטים ושמאלנים עצמאיים - זכתה ברוב בשני בתי הפרלמנט. באותה תקופה, עלייתו של ווסקס הייתה חלק ממגמת הצלחת השמאל בבחירות ברחבי אמריקה הלטינית.

בתקופת נשיאותו ערך ביקור רשמי בן שלושה ימים לישראל כאורחו של נשיא המדינה דאז שמעון פרס, אשר במהלכו ביקר במכון ויצמן למדע, במרכז שניידר לרפואת ילדים בישראל ובמוזיאון יד ושם.

חוקת אורוגוואי אינה מתירה לנשיא מכהן להתמודד על כהונה שנייה ברציפות. ואסקס ניצח בבחירות לנשיאות בפעם השנייה ב-2014, לאחר כהונתו של חברו למפלגה חוסה מוחיקה, לאחר שזכה ב-52.5% מן הקולות בסיבוב השני לעומת 40.5% של יריבו העיקרי, לואיס לאקאז'ה פו. החל מה-1 במרץ 2015 החל לכהן כנשיא אורוגוואי ה-41 במספר. לאחר הבחירות הבאות, בשנת 2020, הוחלף בתפקידו בלואיס לאקאז'ה פו.

בתקופת נשיאותו של חברו למפלגה מוחיקה, ובמהלך מבצע צוק איתן סתר את ביקורת מוחיקה כלפי ישראל (אשר טען "מה שישראל עושה בעזה נראה כמו רצח עם"), באומרו "לדעתי ישראל איננה מבצעת רצח עם כלל".

ואסקס היה חובב כדורגל ידוע, וכיהן כ-10 שנים מ-1978 עד 1988 כנשיא המועדון של קבוצת פרוגרסו שזכתה בשנת 1984 באליפות.

ב-31 ביולי 2019, בעודו מכהן כנשיא המדינה, התאלמן מאשתו מריה דלגדו כאשר זו נפטרה עקב התקף לב.

נפטר לאחר מאבק ממושך במחלת הסרטן ב-6 בדצמבר 2020. הותיר אחריו ארבעה ילדים.

## קישורים חיצוניים

* 
* 
* 

## הערות שוליים

קטגוריה:נשיאי אורוגוואי
קטגוריה:ראשי עיריות
קטגוריה:אורוגוואים שנולדו ב-1940
קטגוריה:נפטרים ב-2020
.38 Special

**.38 Special** היא להקת רוק אמריקאית, הוקמה ב-1975 על ידי דוני ואן זאנט, אחיו של מנהיג וסולן להקת לנרד סקינרד רוני ואן זאנט שנהרג בהתרסקות מטוס הלהקה ב-20 באוקטובר 1977. לאחר תקופה בה סגנונה היה דומה מאוד לסגנונה של לנרד סקינרד, פיתחה הלהקה צליל ייחודי משלה, בין מוזיקת קאנטרי לבלוז-רוק. לאחר עיצוב סגנונה, נחלה הלהקה הצלחה עם מספר סינגלים ואלבומים בשנות ה-80 המוקדמות, בין היתר עם השירים "Caught Up in You", "If I'd Been the One", "Back Were You Belong" ו- "Like No Other Night". לקראת סוף שנות ה-80 ירדה הפופולריות של הלהקה והיא דעכה בתחילת שנות ה-90.

מקור שם הלהקה הוא בקוטר נפוץ של קליעי אקדח, 0.38 אינץ' "מיוחד", המאפיין אקדחים תופיים.

## התפתחות הלהקה
ואן זנט (שירה), הקים את .38 Special יחד עם ג'ף קרליסי (גיטרה), דון ברנס (גיטרה, שירה), קין ליונס (בס), ג'ק גרונדין (תופים) וסטיב ברוקינס (תופים). שנתיים לאחר מכן חתמה הלהקה עם חברת התקליטים A&M Records והוציאה את האלבום הראשון, שנשא את שמה. הבסיסט, ליונס, עזב את הלהקה לפני הקלטות האלבום Rockin' Into the Night ב-1979, אלבום שהפגין יותר מלודיה. לארי ג'נסטרום תפס את מקומו של ליונס. Rockin' Into the Night הפך להיות להיט בינוני, אבל Wild-Eyed Southern Boys שיצא ב-1981 היה הצלחה גדולה, הגיע לתקליט פלטינה והוליד את הלהיט Hold On Loosely. האלבום Special Forces שיצא ב-1982, היה פופולרי אפילו יותר והוליד את הלהיטים Caught Up in You, ואת If I'd Been the One. האלבומים הבאים, Tour de Force ו- Strength in Numbers היו שניהם הצלחה. ב-1987 ברנס וברוקינס עזבו ובמקומם נכנס דני צ'אונסי.

על אף שהיה להיט, נשאר האלבום Strength in Numbers במצעדים מעט זמן ביחס לקודמיו. Flashback, אוסף הלהיטים שיצא ב-1987 זכה להצלחה בינונית, אבל הלהקה הייתה זהירה מאוד, בניסיון לשמור על קהל המאזינים של הלהקה, כשהוציאה את האלבום המלוטש היטב Rock & Roll Strategy. האלבום יצא ב-1989 והפך לאט להיות להיט, הרבה בזכות כוחו של השיר Second Chance, שהגיע עד לעשרת הגדולים במצעד האמריקאי. Rock & Roll Strategy הפך להיות הלהיט הגדול האחרון של הלהקה. ברנס חזר ללהקה ב-1991 והלהקה צירפה אליה את המתופף סקוט הופמן ואת הקלידן בובי קאפס.

בקיץ 1997, ניסתה הלהקה לעשות קאמבק דרך חברת התקליטים רייזור & טיי רקורדס והוציאה את האלבום Resolution.

## אלבומים

#.38 Special (1977)
#Special Delivery (1978)
#Wild Eyed & Live (1978)
#Rockin' Into the Night (1980)
#Wild-Eyed Southern Boys (1981)
#Special Forces (1982)
#Tour de Force (1983)
#Strength in Numbers (1986)
#Flashback: The Best of 38 Special (1987)
#Rock & Roll Strategy (1988)
#Bone Against Steel (1991)
#Resolution (1997)
#Live at Sturgis (1999)
#20th Century Masters - The Millennium Collection: The Best of 38 Special (2000)
#A Wild-Eyed Christmas Night (2001)
#Drivetrain (2004)


## קישורים חיצוניים

* 

קטגוריה:להקות רוק אמריקאיות
קטגוריה:להקות הארד רוק
קטגוריה:אמני A&M רקורדס
קטגוריה:להקות שהוקמו בשנת 1975
29 (מספר)

**29** (במילים בלשון זכר: **עשרים ותשעה**; בלשון נקבה: **עשרים ותשע**) הוא המספר הטבעי הבא אחרי 28 והבא לפני 30.

## במתמטיקה
29 הוא המספר הראשוני העשירי, המספר הראשוני הבא אחריו הוא 31, דבר שהופך אותם לראשוניים תאומים. 29 הוא גם המספר השישי מסדרת המספרים הראשוניים של סופי ז'רמיין. 29 הוא גם סכום של שלושה ריבועים עוקבים, 22 + 32 + 42. הוא ראשוני לוקאס, ראשוני פל ומספר טטראנצ'י.

29 הוא גם מספר מרקוב שמופיע בהרבה פתרונות למשוואה x^2 + y^2 + z^2 = 3xyz, כגון:
{2, 5, 29}, {2, 29, 169}, {5, 29, 443}, {29, 169, 14701} ועוד.

## במדע

* המספר האטומי של נחושת.
* מספר העצמות בגולגולת אנושית רגילה.

## בתחומים אחרים
**29** הוא:

* מספר הימים בחודש פברואר בשנה מעוברת.
* מספר האותיות באלפאבית הפיני והנורווגי.
* מספר הנקודות הגבוה ביותר האפשרי ליד במשחק הקלפים קריבאג'.

## קישורים חיצוניים

קטגוריה:מספרים טבעיים
28 (מספר)

ממוזער|מספר 28 ערוך כמשולש

**28** (במילים בלשון זכר: **עשרים ושמונָה**; בלשון נקבה: **עשרים ושמונֶה**) הוא המספר הטבעי הבא אחרי 27 והבא לפני 29.
ממוזער|שלט בית מספר 28 ברחוב בירושלים
## במתמטיקה
* 28 הוא המספר המושלם השני.
* 28 הוא המספר המשולשי השביעי.
* 28 הוא מספר אור השלישי.
* 28 הוא מספר שמח.
* 28 הוא הסכום של חמשת המספרים הראשוניים הראשונים.
* 28 הוא המספר הידוע היחיד שניתן לבטאו כסכום של המספרים הטבעיים הראשונים (0+1+2+3+4+5+6+7), סכום של המספרים הראשוניים הראשונים (2+3+5+7+11) וסכום של הלא-ראשוניים הראשונים (1+4+6+8+9). ככל הידוע לא קיים מספר אחר בעל תכונה זו.

## במדע
* המספר האטומי של ניקל.
*המשקל האטומי של צורן (בקירוב).
* זמן ההקפה של הירח את כדור הארץ הוא 28 יממות. אולם, בשל תנועת כדור הארץ עצמו, לצופה מכדור הארץ נראה כי משך ההקפה הוא 30. זו הסיבה שתארוך על פי שנת ירח מכיל 30 ימים בחודש.

## בתחומים אחרים
* מספר הימים בחודש פברואר בשנה לא מעוברת.
* מספר האותיות באלפבית הערבי

## קישורים חיצוניים

## הערות שוליים

קטגוריה:מספרים טבעיים
הרמוניום

**הרמוניום** הוא כלי מקלדת אירופי במקורו. כמו העוגב הוא כלי נשיפה, אבל הצליל בהרמוניום מופק על ידי לשוניות (כמו באקורדיון, מפוחית יד ובנדונאון) ולא כמו בעוגב - שבו מופק הצליל בחלילים.

להרמוניום יש מפוח שמופעל באמצעות דוושה או שתי דוושות.

ההרמוניום הגיע להודו במאה ה-19 וכיום מקובל שם מאוד. בגרסתו ההודית מופעל המפוח ביד אחת, כשהשנייה מנגנת בקלידים.

אנטונין דבוז'אק, ג'ואקינו רוסיני, סזר פרנק ואחרים שילבו אותו וכתבו לו מוזיקה קלאסית.
אפשר לשמוע דוגמה טובה לשימוש בהרמוניום בשיר "לך לך" של פורטיסחרוף, שבו מנגן שלומי שבן על הרמוניום.

בגלל הצלילים הארוכים שניתן לנגן בו, קל לבלבל בינו לבין העוגב. 

## קישורים חיצוניים

* הרמוניום מאת David Courtney
* 

קטגוריה:כלי מקלדת
קטגוריה:כלי נגינה
קטגוריה:כלי מפוח
מניטובה

ממוזער|שמאל|בית המחוקקים של מניטובה
**מניטובה** (באנגלית: **Manitoba**,  משפה ילידית **מניטו**) היא אחת מפרובינציות קנדה, והחמישית מבין הפרובינציות שהצטרפה לקנדה (בשנת 1870).
במניטובה מתגוררים כ-1.2 מיליון תושבים. עיר הבירה והעיר הגדולה היחידה במניטובה היא ויניפג, שבה חיים (ב-2006) 641,000 תושבים, יותר מחצי מכלל אוכלוסיית הפרובינציה. בעיר השנייה בגודלה, ברנדון, חיים כ-41,000 תושבים, ומלבדה יש רק עוד ארבעה יישובים שבהם מעל 10,000 נפש.

## גאוגרפיה
מניטובה ממוקמת במרכזה של קנדה, והיא גובלת בססקצ'ואן במערב, באונטריו במזרח, בנונאווט בצפון, ובמדינות ארצות הברית דקוטה הצפונית ומינסוטה בדרום.

גבולה הצפון-מזרחי של הפרובינציה שוכן לחופו של מפרץ הדסון, וכן נמצאים בשטחה האגמים הגדולים:
* אגם ויניפג
* אגם מניטובה
* אגם ויניפגוסיס

האקלים של מניטובה נוקשה בשל האוויר הארקטי הקר הזורם מצפון לדרום בחודשי החורף - בצפונה ישנם יערות עצי מחט וכן טונדרה.

בירת המדינה היא ויניפג, המכונה בשל הטמפרטורות הנמוכות בה "וינטרפג" - היינו "חורף".
ערים נוספות בפרובינציה:
* ברנדון
* תומפסון
* צ'רצ'יל
* דופן

## היסטוריה
עוד לפני הגעתם של מתיישבים אירופאים לאזור, התגוררו באזור מניטובה מתיישבים משבטי האינדיאנים אוג'יבווה ואסיניבוין.
האירופאי הראשון שהגיע לאזור היה סר תומאס באטון, אשר חקר את נהר נלסון בשנת 1612.

בשנת 1763 השתלטו הבריטים על האזור, במסגרת מלחמת הצרפתים והאינדיאנים, והאזור הפך לחלק מארץ רופרט - אזור בשליטת חברת מפרץ הדסון.

היישוב החקלאי הראשון בפרובינציה נוסד בשנת 1811 בידי תומאס דאגלס. בעקבות מחלוקות בין המתיישבים ובין המטיסים שחיו באזור נערך הקרב של שבעת האלונים בשנת 1816 בו נהרגו 20 מתיישבים ובהם מושל האזור.

בשנת 1869 הוחכרה ארץ רופרט לקנדה והפכה לחלק מהטריטוריות הצפון-מערביות. בשל העדר שליטה של השלטון הקנדי, המטיסים, ברשות מנהיגם לואי ריאל הקימו ממשלה זמנית. בעקבות המשא ומתן בין ריאל לממשל הפדרלי הפכה מניטובה לפרובינציה בשנת 1870.

בעת הקמתה הייתה הפרובינציה אחד חלקי שמונה עשרה מגודלה כיום, ומרובעת בצורתה - ועל כן כונתה "פרובינציית בול הדואר". הפרובינציה גדלה תוך סיפוח שטחים של הטריטוריות הצפון-מערביות עד שהגיעה לגודלה הנוכחי, עת הגיעה לקו רוחב 60° צפון בשנת 1912.

## מפה
קובץ:manmap.png

## ראו גם
*חוק מניטובה
*האספה המחוקקת של מניטובה

## קישורים חיצוניים

* 

* 

*
קטגוריה:קנדה: פרובינציות וטריטוריות
אל עמי

ממוזער|250px|לוגו אל עמי אל עצמי
**אל עמי** היא תנועה שהקימו תלמידי הרב צבי יהודה הכהן קוק ועוסקת בחינוך לאמונה והפצת היהדות לציבור הרחב. ראשיה היו הרב יהושע צוקרמן והרב אלישע וישליצקי. התנועה ערכה סמינרים והוציאה לאור תוכני לימוד והסברה. בסביבות שנת 1980 יזמה התנועה הקמת גרעין תורני בעיר אילת.

הנהלת התנועה שוכנת במעלות תרשיחא.

## סניף התנועה בצפון
ממוזער|250px|פרויקט קש"ת אל עמי
סניף התנועה בצפון, שהפך לעצמאי בשנות השמונים, ממשיך את פעילותו כעמותה תחת השם "אל עמי - אל עצמי". בעמותה פועלים 150 איש, בהם עובדים קבועים, מרצים, מדריכים ומתנדבים. העמותה מפעילה בנות שירות לאומי בבתי ספר כחלק מהפעילות של "זהות - איגוד המרכזים לזהות יהודית".

**המרכז לחינוך יהודי** - מופעל בעיקר בעזרת בנות שירות לאומי, המכינות תכנים ופעילויות הקשורים לזהות ישראלית-יהודית-ציונית ומעבירות אותם בבתי ספר יסודיים ממלכתיים ובקהילות. המרכז ובנות השירות מקימות חדרי בריחה, ימי שיא, פעילויות שיעורים חווייתיים ועוד.

**פרויקט "אל עצמי"** התחיל בשנת 2002. הפרויקט כולל תוכנית עשרת הדיברות לכיתות ז', תוכנית חברת מופת לכיתות ח', תוכנית נתינה לכיתות י' ותוכנית הכנה לצה"ל לכיתות י"ב. הפרויקט פועל בכ-100 בתי ספר.
**פרויקט דפי לימוד** התחיל בסוף 1999 בפרשת 'לך-לך'. מיועד ללימוד משותף של הורים וילדים, המקבלים דפים צבעוניים. הדפים מכילים מקורות וביאורים, שאלות על המקורות וסיפורים המקרבים את הרעיון הנלמד ללב הילדים. דפי הלימוד מתורגמים גם לצרפתית ואנגלית ונשלחים גם לחו"ל.

**פרויקט קש"ת (קיץ של תורה)** התחיל ב-2014 תשע"ד. הפרויקט מבוסס על ספרי לימוד של אל עמי ונועד לספק חוויית למידה לילדים בקיץ. בפרויקט משתתפים בין 12 ל-15 אלף ילדים בשנה.

## קישורים חיצוניים
* אתר תנועת אל עמי - אל עצמי

## הערות שוליים

קטגוריה:ישראל: ארגונים דתיים
קטגוריה:ציונות דתית: תנועות
קטגוריה:ציונות דתית: חינוך
מדרשת ראשית ירושלים

ממוזער|170px|לוגו ראשית ירושלים המרכז לסיורים ולימודי ירושלים
**ראשית ירושלים** הוא מרכז סיור ולימוד הממוקם בירושלים ומשמש כבית ספר שדה העוסק בהדרכת סיורים לימודיים בירושלים וסביבותיה. המרכז נוסד בשנת 1992 ונלמדים בו ארכאולוגיה, היסטוריה, תנ"ך ונושאים נוספים הקשורים לידיעת הארץ. מטרת המרכז היא חינוך לערכי ירושלים וחיבור בין הציבוריות הישראלית לירושלים.

המרכז פועל בפיקוח האגף לתרבות תורנית במשרד החינוך ומשתייך לפורום אשכולות - פורום מרכזי תודעה וזהות ישראלית.

## פעילות המרכז
ממוזער|240px|סיור בליווי עששיות בירושלים

המרכז מפעיל הדרכות באזורים: ירושלים, הרי יהודה, שפלת יהודה, במת בנימין, גוש עציון ומדבר יהודה. במרכז פועלות בנות שרות לאומי ומדריכים אשר עברו הכשרה והתמחות בהדרכה ובהכרת ירושלים. בין הפעילויות:
* סיורים בכל חלקי ירושלים.
* קורסים וסיורי מבוגרים.
* סדנאות הכרות עם תקופות שונות בירושלים - משולבות בסיור וממחישות למטיילים כיצד חיו בתקופות שונות (בימי בית המקדש השני, במאה התשע-עשרה, בימי הפלמ"ח ועוד).
* סיורי עששיות בעיר העתיקה.
* סיורים מותאמים לבני/בנות מצווה, סיורים מיוחדים למסיבות סידור וחומש, סיורים המותאמים ללוח השנה העברי.

## מרכז מבקרים
ממוזער|240px|מרכז המבקרים של ראשית ירושלים בנבי סמואל

מרכז המבקרים של ראשית ירושלים שוכן בנבי סמואל בסמוך לגן לאומי נבי סמואל. במרכז ניתנים שירותי הדרכה ומוקרן בו סרט אודות חייו של שמואל הנביא. המרכז משמש גם כאולם שמחות עבור מבקרים בגן הלאומי ובעיקר לחגיגות חלאק'ה.

## הוצאת ספרים
ראשית ירושלים פועלת יחד עם הוצאת 'שערים לחקר ירושלים' לחקר פינות עלומות ונסתרות בעברה היהודי של ירושלים.

הספרים שיצאו לאור מבית היוצר של המרכז:
* שרגאי נדב**, על אם הדרך** סיפורו של קבר רחל, ירושלים תשס"ח.
* שפנייר יוסי ד"ר**, עורי צפון** (2 חלקים) ההתיישבות מצפון לירושלים במושב עטרות ונווה יעקב, ירושלים תשס"ט.
* **חסיד של ארץ ישראל** חייו ופועלו של ר' ניסן ב"ק ושכונת בתי ניסן ב"ק, ירושלים תשס"ח.
* הרצוג דורון, **בדבקות ובאמונה** מאתיים שנים לעליית תלמידי הגר"א לארץ ישראל, ירושלים תשע"ו.
* אודם רעות, **חלוצים בין החומות** סיפורה של התנחלות נח"ל מוריה בעיר העתיקה, ירושלים תשע"ו.

## קישורים חיצוניים
* 
* ראשית ירושלים המרכז לסיורים ולימודי ירושלים
*ערוץ youtube של ראשית ירושלים

קטגוריה:מוסדות לימוד ידיעת הארץ
קטגוריה:ירושלים: חינוך
קטגוריה:הרובע היהודי
ויין בות'

**ויין קלייסון בות' ** (באנגלית: **Wayne C. Booth**; 22 בפברואר 1921 – 10 באוקטובר 2005) היה חוקר ספרות ונרטולוג אמריקני, המשתייך לאסכולת שיקגו בחקר הספרות. בות' ידוע בעיקר בשל ספרו רב ההשפעה **The Rhetoric of Fiction** משנת 1961, שבו המציא את מושג המחבר המובלע, והציע גישה חדשה להתבונן במושג מספר בספרות.

בות' נולד בפורק שביוטה להורים מורמונים. הוא למד באוניברסיטת ברמינגהם יאנג ובאוניברסיטת שיקגו, שם גם קיבל תואר דוקטור, ב-1950. לימד במכללת הרווארד ובמכללת ארלהאם לפני שחזר לאוניברסיטת שיקגו ב. ב-1962 הוא נעשה פרופסור לאנגלית, וב-1982 כיהן כנשיא אגודת השפה המודרנית.
בשנת 1988 הוציא את **The Company We Keep**.

## קישורים חיצוניים
* 
* MARGALIT FOX, Wayne C. Booth, Critic Who Analyzed Rhetoric, Dies at 84, New York Times, OCT. 11, 2005
* Wayne Booth, Professor Emeritus of English, 1921-2005, באתר אוניברסיטת שיקגו
* 

קטגוריה:אמריקאים ילידי יוטה
קטגוריה:סגל אוניברסיטת שיקגו
קטגוריה:חוקרי ספרות אמריקאים
קטגוריה:חוקרי רטוריקה
קטגוריה:בעלי תואר דוקטור מאוניברסיטת שיקגו
קטגוריה:בוגרי אוניברסיטת בריגהאם יאנג
קטגוריה:מורמונים
קטגוריה:אמריקאים שנולדו ב-1921
קטגוריה:אמריקאים שנפטרו ב-2005
מזרקת ארבעת הנהרות

**מזרקת ארבעת הנהרות** (איטלקית: Fontana dei Quattro Fiumi) היא מזרקה הממוקמת במרכז רומא. המזרקה עוצבה על ידי ג'ובאני לורנצו ברניני כחלק מעיצוב פיאצה נאבונה.

## המבנה
הרעיון שעומד מאחורי העיצוב הוא שילוב של כמה סגנונות אדריכליים לכדי יצירת פאר. צורות המזרקה הן קמורות-גאומטריות. במרכזה עומד אובליסק הנותן תחושה של עוצמה, אלוהות, שלטון. בבריכת המזרקה מספר דולפינים מפוסלים. המזרקה עשויה מאבן לא מעובדת עליה נמצאים פסלי השיש שעשה ברניני. צינורות המזרקה נמצאים בתוך הסלע והם מתחברים לצינורות הראשיים של רומא שמתחברים לאמת המים.

המזרקה מייצגת את ארבעת הנהרות הגדולים בעולם שמייצגים את ארבע היבשות שהאפיפיור רוצה לשלוט עליהן:
*אפריקה - הנילוס.
*אירופה - הדנובה.
*אסיה - הגנגס.
*אמריקה - ריו דה לה פלטה.

כל נהר מיוצג בפסל על ידי דמות אחרת. כל דמות היא אל שיושב על סלע וממנו נובע הנהר המתאים. ליד כל נהר יש סמלים המייצגים את הנהר. לדוגמה, ליד הנילוס יש דקל. ראש הדמות המייצגת את הנילוס מכוסה בקפלי בד, כנראה כדי לסמל שמקורות הנילוס עדיין לא היו ידועים באותם ימים.

הרעיון שעומד מאחורי המזרקה הוא שרומא היא המרכז של כל הנהרות/העולם (כי המזרקה נמצאת שם) ממנה נובעים כל הנהרות, והיא המקור שלהם. מעל המזרקה יש סמלים של האפיפיור - שנותן את חסותו לקיום בעולם.

המזרקה משלבת בתוכה שימוש בכמה חומרים: שיש, אבן ומים. בנוסף, המזרקה משלבת בתוכה כמה סוגים של תנועה: תנועה של הפסלים ותנועה של המים.

בספר מלאכים ושדים מאת דן בראון המקום הוא המזבח הרביעי של המדע של האילומינטי.

## גלריה

Fontana dei fiumi (Rome) - Nile.jpg|אפריקה - הנילוס
Fontana dei fiumi (Rome) - Danube.jpg|אירופה - הדנובה
Fontana dei fiumi (Rome) - Ganges.jpg|אסיה - הגנגס
Fontana dei fiumi (Rome) - Río de la Plata.jpg|אמריקה - ריו דה לה פלטה.


## קישורים חיצוניים

ארבעת הנהרות
קטגוריה:פסלים (יצירות)
קטגוריה:ג'ובאני לורנצו ברניני
קטגוריה:יצירות אמנות מן הבארוק
קטגוריה:רומא: פסלים
קטגוריה:פאריונה
קטגוריה:מבנים שתכנן ג'ובאני לורנצו ברניני
דרוש מנהיג

**דרוש מנהיג** היא תוכנית טלוויזיה מסוגת תוכניות המציאות. התוכנית שודרה בשנת 2005 בערוץ 2 על ידי הזכיינית טלעד. בתוכנית, בהנחייתו של קובי מידן, התמודדו 12 אנשים בעלי רקע של מעורבות חברתית המבצעים משימות מנהיגות חברתית שונות.

בכל תוכנית חולקו המתמודדים לשתי קבוצות שמתחרות אחת בשנייה, ובסוף כל פרק, הקבוצה המפסידה הייתה צריכה לבחור את האדם שהכי פחות תרם לה. כמקובל בתוכניות מסוגה זו, עוזב אחד המתמודדים (מתוך שניים שמועלים ל"ועדת הדחה") את התוכנית לאחר דיון ב"פורום המנהיגות" בראשות התעשיין בני גאון (שכולל בכל פרק אורחים מקרב בכירי התעשייה, הביטחון, הכלכלה התרבות והחברה בישראל).

בסוף עונת השידורים קיבל המנהיג שנבחר סך של 5 מיליון ש"ח מקרן סאקט"א רש"י, כדי להגשים חזון חברתי אותו הציג בפרק הראשון של התוכנית.

התוכנית זכתה למדרוג (רייטינג) ממוצע של 9%.

## שיטת ההדחה
שיטת ההדחה הייתה כזו שהקבוצה המפסידה בוחרת רק את החלש ביותר, והוא בוחר אדם נוסף. כך נוצר מצב של "תמות נפשי עם פלשתים". לעיתים המודח בידי הקבוצה דווקא בחר את אחד הבולטים שבקבוצה, שלא היה מגיע לו לעלות לוועדת ההדחה, כמו שקרה בפרק הראשון, והביא לידי כך שדווקא הבולטים בכמה פרקים, הם אלו שהודחו באופן פרדוקסלי.

## סיום התוכנית
בפרק האחרון נבחרה המתמודדת מירב בן ארי (לימים חברת הכנסת) הבחירה בבן ארי לוותה בסערה סביב מועמדותה של המתמודדת עביר קובטי, שחברי צוות השופטים קבעו כי אינה תומכת מספיק במטרות מדינת ישראל כפי שהם תופשים אותן. חבר הכנסת מוחמד ברכה כתב בתגובה:
.

## קישורים חיצוניים
* 
* 
*  - ביקורת של עוזי ברעם על אחד מפרקי הסדרה,
*  - ביקורת של עוזי ברעם על אחד מפרקי הסדרה
*  - ביקורת על הפרק האחרון
* מירב בן ארי, האתגר של מירב, דיווחים על התקדמות הפרויקט בעקבות הזכייה בתוכנית, אתר ynet

## הערות שוליים

*
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2005
קטגוריה:ערוץ 2: תוכניות וסדרות
קטגוריה:טלעד: תוכניות וסדרות
שולת מוקשים

250px|ממוזער|שמאל|שולת המוקשים "גרומיץ" הפעילה בצי הגרמני
**שולת מוקשים** היא ספינת מלחמה שנועדה לפנות מוקשים ימיים אשר בדרך כלל מונחים על ידי מקשת. הספינה הופיעה לראשונה במלחמת העולם הראשונה.

## מאפיינים וציוד
### עיצוב
שולת מוקשים מודרנית מתוכננת ובנויה באופן שיפחית את סיכויי הספינה להיפגע ממוקשים 
בעצמה; החומרים מהם נבנית הספינה נבחרים כך שהחתימות השונות שלהם - אקוסטית ומגנטית, לדוגמה - יהיו קטנות ככל האפשר. לרוב גוף הספינה בנוי מעץ (בעבר), פיברגלס או מתכת לא-ברזלית, להקטנת החתימה המגנטית שלה. גם לעיצוב הגאומטרי של גוף הספינה יש חשיבות.

הדבר מקביל לעיצוב ספינות ומטוסים כך שיחמקו מגילוי על ידי מכ"ם או סונאר של צוללת, אך עם התאמות לשיטות בהן משתמשים מוקשים לגילוי ספינות.

### ציוד ייעודי
לצורך מילוי יעודה, שולת מוקשים מצוידת בסורקים מושרים או מכניים לפיצוץ מוקשים.
סורקים מכניים הם מכשירים הבנויים כך שיחתכו את העוגן של מוקשים קבועים, ויכולים לחבר תגית שתעזור לעקוב אחרי מיקומו ולניטרולו. הם נגררים מאחורי שולת המוקשים, ומשתמשים בגופי עזר כדי לשמור על הסריקה בעומק ובמיקום הרצויים.
סורקים מושרים הם מכשירים, לרוב נגררים, המחקים חתימה של ספינה מסוימת, ועל ידי כך מפעילים מוקשים המיועדים נגד ספינות מסוג מסוים. הסורקים המושרים הכי נפוצים הם מחוללי שדה מגנטי ומחוללי צליל.

## כלי שיט נוגדי מוקשים
שולת המוקשים נבדלת מציידת מוקשים; ציידת מוקשים מגלה ומנטרלת מוקשים יחידים באופן פעיל. שולת מוקשים באה במקרים רבים כהשלמה לציידת מוקשים, בהתחשב בפעילות ובתנאי הסביבה.
שולת מוקשים מותאמת יותר לניקוי שטחי מים פתוחים בעלי מספר גדול של מוקשים.
שני סוגי כלי השיט נקראים באופן כללי כלי-שיט ללוחמה נגד-מוקשים, שם המתייחס גם לספינות המשלבות את שתי השיטות בכלי שיט אחד.
כלי השיט המשולב הראשון היה אה"מ מילטון, שהייתה גם ספינת המלחמה הראשונה שיוצרה מפיברגלס.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כלי שיט מלחמתיים
קטגוריה:סוגי כלי שיט
קטגוריה:אמצעים נגד מוקשים
אסכולת שיקגו (ספרות)

**אסכולת שיקגו** בחקר הספרות, הידועה גם כ**נאו-אריסטוטליות**, התפתחה בשנות העשרים – שנות הארבעים באוניברסיטת שיקגו. לעיתים מתייחסים אליה כסוג של פורמליזם, אולם לרוב היא מתוארת כתגובת נגד לאסכולת הביקורת החדשה.

בעוד שאנשי הביקורת החדשה שמו דגש על ה"צורה" בספרות, ובמה שאריסטו כינה "דיקציה", הלשון, אסכולת שיקגו נטתה לגישה הוליסטית יותר, המסתמכת על הרשימה ההיררכית האריסטוטלית שב"פואטיקה" של האלמנטים בסיפור. לפי אריסטו ואסכולת שיקגו, הדבר ההכרחי ביותר בסיפור הוא העלילה, לאחריו הדמויות, המחשבה, ולאחר מכן הלשון. אנשי האסכולה התייחסו פחות לשני המרכיבים האחרונים ברשימה האריסטוטלית, הנעימה והחיזיון, משום שאלה אינם על-מדיומליים (הם מתייחסים בבירור למחזה, ולא לכל יצירה).

מלבד ההתייחסויות המפורשות של חוקרי האסכולה ל"פואטיקה" של אריסטו, גישתה האריסטוטלית של האסכולה באה לידי ביטוי בעיקר בדגש שהיא שמה על התכלית. האסכולה יוצאת מתוך גישה פונקציונליסטית. כלומר, לא די בגילויו של מבנה מסוים ביצירה, יש להבין מה תכליתו באותה יצירה. עיקר ההבדל, אם כן, בין אסכולה זו לבין הפורמליזם הרוסי או הסטרוקטורליזם הוא מתודולוגי.

כמו כן, אסכולת שיקגו ניסתה להרחיב את המונח האריסטוטלי קתרזיס, וטענה כי הוא מתייחס לאפקט שהיצירה הדרמטית מייצרת, ולהשתמעויות המוסריות של אפקט זה. הפרשנויות שלהן היו לרוב הומניסטיות. כתוצאה, האסכולה ספגה ביקורת לפיה היא הסתמכה יותר מדי על הכללות רחבות על טבע האדם, והתעלמה מהשוני שבין תרבויות. מאוחר יותר ניסו אנשי האסכולה לאמץ פלורליזם במקום הומניזם, אולם עדיין ביקרו אותם על גישה אירופוצנטרית ברובה.

חוקרים חשובים מהאסכולה הם רונלד ס. קריין ואלדר אולסון. כמו כן, ויין בות' וג'יימס פלאן המשיכו במסורת האסכולה.

## עבודות חשובות
* *Tragedy and the Theory of Drama* (אולסון)
* *Critics and Criticism* – אוסף מאמרים שנערך על ידי קריין
* *The Rhetoric of Fiction* (בות')
## ראו גם
* תורת הספרות
* אריסטו
* הפואטיקה (ספר)
* נרטולוגיה
* דובר (ספרות), מחבר מובלע
* קומדיה, טרגדיה
## קישורים חיצוניים
* 
* אסכולת שיקגו באתר אוניברסיטת ג'ונס הופקינס 

קטגוריה:תורת הספרות
קטגוריה:אוניברסיטת שיקגו
שולה המוקשים (משחק)

שמאל|ממוזער|250px|תוכנת Gnome Mines
**שוֹלה המוקשים** הוא משחק מחשב פשוט, המוכר בעיקר בזכות המשחק המצורף לחלונות של מיקרוסופט מגרסה 3.1 ומעלה, אך משחקים עם עקרון דומה קיימים גם למערכות הפעלה שונות.

## כללים
לוח המשחק הוא לוח מרובע, המחולק למשבצות. ממדיו של הלוח אינם קבועים ומשפיעים על מידת הקושי של המשחק.
בלוח מפוזרים "מוקשים" בלתי נראים במיקומים אקראיים עם הלחיצה הראשונה על הלוח. הלוח מתחלק ל-2 סוגי משבצות: משבצות עם מוקשים ומשבצות ללא מוקשים. משבצות ללא מוקשים מתחלקות גם הן ל-2 סוגים: משבצות עם מספר ובלי מספר. כל משבצת שבה אין מוקש תכיל מספר האומר כמה מוקשים יש סביבו. אם אין מספר, תיפתח קבוצה של משבצות - כל המשבצות הריקות עד לגבול שבו יש משבצת עם מספר, כולל המשבצות עם המספר. מטרת המשחק היא לחשוף את כל המשבצות נטולות המוקשים בפרק זמן קצר ככל האפשר תוך כדי שימוש בשיטת האלימינציה ובלוגיקה פשוטה, אם כי לעיתים אין דרך לגלות ללא ניחוש.

כאשר השחקן לוחץ על משבצת כלשהי, המשבצת נחשפת. אם יש במשבצת מוקש, המשחק נגמר.
אם השחקן יודע שבמשבצת כלשהי יש מוקש, באפשרותו לסמן אותו בעזרת לחיצה על כפתור העכבר הימני.

בגרסאות המשחק לווינדוס, במשבצת הראשונה שנחשפת במשחק אף פעם אין מוקש.

אם חושפים משבצת שאין עליה מספר או מוקש, כל המשבצות הריקות בסביבתה נחשפות גם כן, עד שנוצר שטח של משבצות ריקות, המוקפות במשבצות ממוספרות.

קיימת אפשרות נוספת, מתוחכמת מעט: אם השחקן סימן את כל המוקשים מסביב למשבצת נושאת מספר, לחיצה על שני כפתורי העכבר בבת אחת תחשוף את כל המשבצות הלא-מסומנות שסביבה (כמובן, אם סימון המוקשים שגוי, המשחק יסתיים).

אפשרות שלישית, סימון משבצת בעזרת סימן שאלה, מאפשרת לסמן באילו משבצות יש ככל הנראה מוקשים, במטרה לסייע בניתוח מצב הלוח, אך ללא משמעות במשחק.

## דרגות קושי
בגרסת שולה המוקשים בחלונות, רמות הקושי הסטנדרטיות הן:
* **מתחיל** – 10 מוקשים, לוח של 8X8 (ב-Windows XP שונה הגודל ל-9x9).
* **בינוני** – 40 מוקשים, לוח של 16X16.
* **מומחה** – 99 מוקשים, לוח של 30X16.

קיימת אפשרות למצב מותאם אישית, שבו השחקן בוחר את גודל הלוח ואת מספר המוקשים המוטמנים בו.

קיימות גרסאות רבות של המשחק ברשת, הכוללות אפשרויות נוספות, כגון סטטיסטיקה של המשחקים, אפשרות לשמירת "וידאו" של המשחק ועוד.

## וריאציות

Image:Cube_Minesweeper_3D.png|תלת מימד
Image:Firefox_Hexagon_Minesweeper_-_fr.png|משושים
Image:Xbomb_triangles.png|משולשים
Image:Emoji Minesweeper.png|אמוג'י
Image:Freesweep.png|ASCII


## בתרבות
המשחק "שולה המוקשים" משולב בעלילת הסרט הישראלי "אפס ביחסי אנוש". אחת מגיבורות הסרט, זוהר (בגילומה של דאנה איבגי) היא מש"קית דואר במחנה שיזפון, אבל אין לה כל עניין לבצע את תפקידה והיא עסוקה בשבירת שיאים ב"שולה המוקשים". בעקבות מריבה עם חברתה דפי (בגילומה של נלי תגר) מנסה דפי למחוק את השיאים של זוהר ב"שולה המוקשים", אך בטעות מוחקת את כל המידע הממוחשב של הבסיס חוץ מהמשחקים.

## קישורים חיצוניים

* 
* אתר מעריצים של המשחק - האתר כולל אסטרטגיות, טיפים, קטעי וידאו ורשימת שיאים בינלאומית (מעודכן לעיתים רחוקות) 
* Ian Stewart, Minesweeper, מכון קליי למתמטיקה
* Microsoft Minesweeper, באתר MSN Zone 

קטגוריה:משחקי מחשב
קטגוריה:משחקי חשיבה ממוחשבים
קטגוריה:תוכנה מבית מיקרוסופט
קטגוריה:משחקי וידאו משנת 1990
קטגוריה:משחקי וידאו שפותחו בארצות הברית
ג'ורג' מקסוול ריצ'רדס

**ג'ורג' מקסוול ריצ'רדס** (באנגלית: **George Maxwell Richards**; 1 בדצמבר 1931 - 8 בינואר 2018) היה פוליטיקאי מ-טרינידד וטובגו, שכיהן כנשיא הרביעי של טרינידד וטובגו, בשנים 2003–2013. היה מהנדס כימי בהכשרתו. היה פרופסור באוניברסיטת וסט אינדיס בטרינידד

## ביוגרפיה
נולד בשנת 1931 בעיר סן פרננדו בטרינידד בדרומה של האי, כאחד מחמשת ילדיה משפחתו. הוא היה בעל שורשים אינדיאניים וסיניים.
אביו, ג'ורג' ריצ'רדס, היה עורך דין בעוד אמו, הנרייטה לבית מרטין עבדה כעקרת בית וכמורה.
התחנך בעיר הולדתו עד שקיבל מלגה ללימודים בקולג' המלכותי בעיר פורט אוף ספיין. מ-1950 עד 1951 עבד עבור חברת שדות הנפט הבריטית של טרינידד שמסונפת לחברת "של". באמצעות מלגה שהעניקה לו החברה יצא ללימודי הנדסה כימית. התקבל לאוניברסיטת מנצ'סטר ושם קיבל תואר ב-1955 ותעודה מקצועית ב-1957. קיבל תואר דוקטור בהנדסה כימית מאוניברסיטת קיימברידג'.
עבד בחברת "של" בשנים 1957-1965, אחר כך פנה לאקדמיה.
הצטרף למחלקה להנדסה כימית באוניברסיטת וסט אינדיס. מאוחר יותר קיבל משרת פרופסור להנדסה כימית. מ-1980 עד 1985 כיהן כסגן מנהל האוניברסיטה. ב-1984 היה למנהל האוניברסיטה בפועל וב-1985 מונה רשמית למנהל. ניהל את קמפוס סט. אוגוסטין באוניברסיטת וסט אינדיס בטרינידד משנת 1996. שימש כמנהל עד 1996 והוסיף ללמד עד 2003.

ב-1977 קיבל מדליה עבור שירותו ומפעל חייו למען טרינידד וטובגו.

## משפחתו
היה נשוי לג'אן ראמג'ון, ואב לשניים. אלמנתו היא רופאה ואחייניתו של הנשיא לשעבר נור מוחמד חסן עלי.

## קישורים חיצוניים

קטגוריה:טרינידד וטובגו: פוליטיקאים
קטגוריה:נשיאי מדינות
קטגוריה:סגל אוניברסיטאות ומכללות
קטגוריה:מהנדסי כימיה
קטגוריה:בוגרי המכון למדע וטכנולוגיה של אוניברסיטת מנצ'סטר
קטגוריה:ילידי 1931
קטגוריה:נפטרים ב-2018
קרדית אבק הבית

**קרדית אבק הבית** (שם מדעי: *Dermatophagoides pteronyssinus*), הידועה גם בשם **קרדית האבק**, היא אקרית מיקרוסקופית שחיה במגורי אדם בתנאי אבק ולחות על גבי ספרים, בגדים, מצעים וחפצים דומים. הקרדית ניזונה מקשקשי עור, והפרשותיה מהוות אחד מהגורמים העיקריים לתגובות אלרגיות בבני אדם.

קיימים שני זנים עיקריים של קרדית אבק הבית הנפוצים בכל העולם.

## צורה
בתנאים מסוימים, על רקע בצבע שחור, ניתן להבחין בקרדית האבק באמצעות זכוכית מגדלת. גודלה של קרדית האבק המצויה הוא כ-0.42 mm (מילימטר) אורך וכ-0.25-0.32 mm רוחב. לקרדית האבק הבוגרת 8 רגליים ולזחל 6. בשל משקלה הנמוך, מסוגלים זרמי אוויר קלים להעבירה ממקום למקום בקלות רבה.

## מחזור חיים
מחזור חיים ממוצע של קרדית ממין זכר עומד על כ-10 ימים, ואילו מחזור חייה של קרדית ממין נקבה עומד על כ-10 שבועות. משך ההתפתחות במהלך מחזור החיים (מביצה ועד לקרדית בוגרת) תלוי מאוד בתנאי מזג האוויר והמחייה. במהלך חייה של הקרדית הנקבה היא תטיל 60–100 ביצים במהלך 5 השבועות האחרונים בחייה. במהלך מחזור חיים של 10 שבועות תייצר קרדית האבק כ-2,000 חלקיקי צואה.

כדי להרוג את קרדית האבק ניתן לחשוף אותה לטמפרטורה של 60 מעלות צלזיוס במשך שעה או להקפיאה לטמפרטורות נמוכות, או לחשוף אותה לשמש ולקרינה.

## אזורי מחיה ומזון

קרדית אבק הבית חיה באזורים ביתיים בלבד, בעלי אחוז לחות הגבוה מ-45% (לחות מיטבית של 75%) וטמפרטורה מיטבית של 35 מעלות צלזיוס, על גבי בגדים, ספרים, ריהוט (מזרנים
בספות, מיטות וכדומה), מצבורי אבק וחפצים אחרים היכולים להימצא בבית.

היא ניזונה בעיקר מקשקשי עור (תאי עור מתים). 

בארץ ישראל, בשל הלחות הגבוהה והחום הרב, נפוצה בעיקר באזורי שפלת החוף, שם התנאים הם הטובים ביותר לגידולה. היא מצויה פחות באזורים היבשים או הקרים מאוד, אך גם שם היא קיימת לעיתים.

## [[אלרגיה]]

גלליה של קרדית אבק הבית הם אלרגנים נפוצים והם גורמים לתגובה אלרגית לאנשים הרגישים להם כאשר הם באים במגע עם האף ומערכת הנשימה. תגובה זו מתבטאת בהתעטשות, נזלת, עפעפיים נפוחים ותסמינים נוספים.

פרק הזמן העיקרי בו מתקיימת החשיפה לאלרגן הוא בשעות השינה, אולם גם בשעות היום ניתן להחשף לאלרגן בכמויות דומות. המיטה והמזרן היא סביבה נוחה מאוד לקרדית האבק, לרוב המקום לח וחם מספיק כדי לספק תנאי גידול טובים לקרדית, לכן יש מספר רב של קרדיות חיות על גבי רהיט זה. בשעות השינה, שרוי האדם הישן במשך שעות רבות על גבי המיטה. בשל קלות משקלם, מתערבבים גלליהן של הקרדיות באוויר (או שהם נישאים ברוח) ומגיעים למערכת הנשימה דרך האף, בתהליך הנשימה, שם מתרחשת תגובה אלרגית אליהם.

במקרים קיצוניים קרדית האבק יכולה לגרום לחנק אצל חולי אסתמה חריפה ובעקבות כך למוות.

## ראו גם
* דמודקס

## קישורים חיצוניים

* יוסף פנסוף, 12 טיפים לחיסול קרדית האבק, באתר שירותי בריאות כללית, 8 בנובמבר 2012
* קרדית אבק הבית, באתר האלרגיה והאסתמה הישראלי בעריכת פרופ' יצחק כץ

קטגוריה:בעלי חיים שוכני בית
קטגוריה:אקריות
קטגוריה:אבק
ריקרדו מדורו

**ריקרדו מדורו** (בספרדית: **Ricardo Maduro**; נולד ב-20 באפריל 1946 בפנמה) הוא פוליטיקאי הונדורסי יהודי. היה נשיא הונדורס בין השנים 2002–2006. לפני כן היה יושב ראש הבנק המרכזי של הונדורס.

## רקע
מדורו נולד בפנמה. ב-23 באפריל 1997, נחטף בנו, ריקרדו ארנסטו, וגופתו נמצאה כעבור יומיים. אירוע זה הגביר את שאיפתו להיבחר לנשיא, למרות שלפי חוקת הונדורס הנשיא חייב להיות יליד המדינה. בתעמולת הבחירות הבטיח מדורו למגר את עולם הפשע, האלימות והסמים.

## כנשיא
מדורו נבחר לנשיא הונדורס בבחירות נובמבר 2001 כשהוביל את המפלגה הלאומית של הונדורס. הוא נכנס לתפקיד ב-27 בינואר 2002 וכיהן עד 27 בינואר 2006. במהלך כהונתו, ב-1 במאי 2005, התרסק המטוס שבו טס, לתוך הים הקריבי, סמוך לחוף של העיר טלה. מדורו, בתו לורנה והטייס נפצעו קל וחולצו על ידי התושבים המקומיים. ב-27 בנובמבר 2005, בבחירות הכלליות ובחירות לנשיאות הפסידה המפלגה השלטת של מדורו, למפלגה הליברלית של הונדורס, וב-27 בינואר 2006 החליף אותו מנואל סלאיה בתפקיד.

מדורו היה הנשיא השני ממוצא יהודי שכיהן בהונדורס. קדם לו חואן לינדו, שהיה הנשיא במשך כחמש שנים באמצע שנות החמישים של המאה ה-19.

## חייו האישיים
מדורו אב ל-3 בנות ובן מנישואיו הראשונים. בנו מנישואיו הראשונים נחטף ונרצח.

ב-2002 התחתן עם אישה ממוצא ספרדי-הונדורסי ואימץ 5 ילדים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי הונדורס
קטגוריה:אנשי עסקים הונדורסים
קטגוריה:אנשי עסקים יהודים
קטגוריה:כלכלנים הונדורסים
קטגוריה:כלכלנים יהודים
קטגוריה:נשיאים יהודים
קטגוריה:פוליטיקאים יהודים במדינות אמריקה הלטינית
קטגוריה:ילידי 1946